**NOTĂ IFORMATIVĂ**

**la Proiectul Hotărârii de Guvern**

**,,Cu privire la transmiterea unor bunuri”**

Proiectul Hotărârii Guvernului ,,Cu privire la transmiterea unor bunuri” prevede transmiterea a 95 autobuze tip 16+1 locuri și a unui autovehicul destinat transportului persoanelor cu mobilitate redusă, donate în anul 2017 de către Statul Român, destinate transportului de elevi, din proprietatea publică a statului din administrarea Ministerului Educației în proprietatea publică a unităților administrativ-teritoriale în gestiunea direcțiilor de învățământ.

Conform proiectului, se propune a se transmite Consiliilor Raionale în gestiunea direcțiilor de învățământ, microbuze în scopul transportului de elevi.

Ministerul Educației a format Grupul de lucru pentru repartizarea mijloacelor de transport prenotate, fiind examinate toate adresările parvenite din partea organelor locale de specialitate în domeniul învățământului și autoritățile administrației publice locale.

În rezultatul examinării adresărilor parvenite și consultărilor cu Ambasada României în Republica Moldova, prin ordinul Ministerului Educației a fost aprobată lista de repartizare a transportului școlar.

Elaborarea Proiectului propus este dictată de necesitatea:

- creării condițiilor optime pentru desfășurarea cu succes a procesului educațional în instituțiile de învățământ în contextul promovării reformelor în sistemul educațional;

- eficientizării utilizării autobuzelor școlare, la transportarea copiilor și cadrelor didactice tur-retur, între localitatea de domiciliu a acestora și instituția de învățământ general în care ei își fac studiile, și în alte scopuri educaționale;

- gestionării eficiente a cheltuielilor pentru utilizarea și întreținerea mijloacelor de transport vizate în scopul prevenirii situațiilor de risc pentru viața și sănătatea copiilor și profesorilor transportați.

Proiectul Hotărârii Guvernului „*Cu privire la transmiterea unor bunuri*” *(microbuze școlare)* a fost elaborat în scopul realizării prevederilor art. 141 alin. (1), lit. m din Codul Educației al Republicii Moldova nr.152 din 17 iulie 2014. Autoritățile administrației publice locale de nivelul al doilea și ale UTA Găgăuzia, în limitele competențelor stabilite de legislație, asigură transportarea gratuită a elevilor şi cadrelor didactice la și de la instituțiile de învățământ în localitățile rurale, pe distanțe ce depășesc 2 km și a Regulamentului cu privire la transportarea elevilor (aprobat prin Hotărârea Guvernului nr. 903 din 30.10.2014).

Buna gestionare de către autoritățile administrației publice locale de nivelul al doilea a cheltuielilor pentru utilizarea și întreținerea mijloacelor de transport școlar va contribui la asigurarea calității învățământului în întregul sistem educațional din tara.

Pentru implementarea Hotărârii Guvernului nu sunt necesare mijloace financiare de la bugetul de stat.

**Ministru**  **Corina FUSU**